काष्ठमण्डप र न्यु जेनिथ क्वाटरफाइनल प्रवेश
आयोजक द एक्सेल्सियर स्कुल ‘नीलो’ र काष्ठमण्डप १० औं एक्सेल्सियर कपअन्तर्गत सिनियर गर्ल्स बास्केटबलमा बिहीबार क्वाटरफाइनलमा प्रवेश गरेका छन् ।
काठमाडौँ — आयोजक द एक्सेल्सियर स्कुल ‘नीलो’ र काष्ठमण्डप १० औं एक्सेल्सियर कपअन्तर्गत सिनियर गर्ल्स बास्केटबलमा बिहीबार क्वाटरफाइनलमा प्रवेश गरेका छन् ।स्वयम्भूस्थित घरेलु कोर्टमा एक्सेल्सियर ‘नीलो’ ले संस्कृतिलाई २१–१२ ले पराजित गर्‍यो । विजेताकी अकिना घिमिरेले १२ स्कोर जोडिन् । काष्ठमण्डपले एक्सेल्सियर रातोलाई १७–२ ले हरायो । विजेताका रिया राईले ६ स्कोर गरिन् । गर्ल्समै न्यु जेनिथले ल्यान्डमार्कमाथि २०–११ को जित दर्ता गर्दै क्वाटरफाइनलमा स्थान सुरक्षित गर्‍यो । न्यु जेनिथकी राइसाले ८ स्कोर बटुलिन् ।सिनियर ब्वाइजमा ग्रिनफिल्डले होली भिजनलाई ४२–२४, पुष्पसदनले टीआईएलाई ५३–३२ र जेनिथले एक्सेल्सियरलाई ४१–१८ ले पाखा लगाउदै क्वाटरफाइनलमा स्थान पक्का गरे । ग्रिनफिल्डका अर्जुन बस्नेतले १८, पुष्पसदनका कृष ओलीले १३ र जेनिथका सागर श्रेष्ठले २० स्कोर गरे ।एक्सेल्सियर कपअन्तर्गत ब्वाइज फुटसलको यू–१३ मा एलआरआईले एक्सेल्सियरलाई ३–०, एक्सेल्सियर नीलोले जोन डेवीलाई २–० र बोधीसत्वलाई १–०, द चाँदबागले जोन डेवीलाई २–० तथा सेक्रेट हार्टले राई स्कुललाई २–० गोलले पराजित गरे । यू–१२ मा एलआरआईले स्वस्तिश्री गुरुकुललाई २–०, एक्सेल्सियर ‘नीलो’ ले जोन डेवीलाई २–१, मोर्डन इन्दियन स्कुलले न्यु जेनिथलाई १–०, बृहस्पति विद्या सदनले एक्सेल्सियर पहेँलोलाई २–०, चाँदबागले राई स्कुललाई २–० र रिब्सले एक्सेल्सियर पहेँलोलाई २–० ले हराए ।